|  |  |
| --- | --- |
|  | **EELNÕU** |
|  | 10.02.2025 nr 2-4/25/53 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Tapa linnas asuva Loode tn 8 maaüksuse ja lähiala detailplaneeringu kehtestamine** |
|  |
| [Tapa Vallavalitsuse 03.04.2024 a. korraldusega nr 227](https://adr.novian.ee/tapa_vald/dokument/6280042) algatati detailplaneeringu koostamine Tapa linnas asuvale Loode tn 8 maaüksusele ja lähialale. Planeeringuala suurus on ligikaudu 0,6 ha. Detailplaneering on kättesaadav Tapa valla kodulehel: <https://www.tapa.ee/tapa-linnas-asuva-loode-tn-8-maauksuse-ja-lahiala-detailplaneering>. Planeeringu algatamisest teavitati vallavalitsuse veebilehel, Ametlikes Teadaannetes (10.04.2024) ja ajalehes Virumaa Teataja (17.04.2024).  Keskkonnamõju strateegilise hindamise kohustuslikkus on sätestatud keskkonnamõju hindamise ja keskkonnajuhtimissüsteemi seaduse (*edaspidi KeHJS*) § 33 lõikes 1. KeHJS § 33 lg 1 p 3 sätestab keskkonnamõju strateegilise hindamise (*edaspidi KSH*) vajaduse, kui koostatavaks strateegiliseks planeerimisdokumendiks on detailplaneering, millega kavandatakse KeHJS § 6 lg 1 nimetatud tegevust. Kavandatav tegevus (ettevõtlusala rajamine) ei kuulu KeHJS § 6 lõikes 1 nimetatud tegevuste hulka, seega ei ole KSH algatamine vajalik.  Planeeritav ala hõlmab Loode tn 8 kinnistut, Paide kergliiklustee L3 alates Paide mnt 73 kinnistupiirist, Loode tänav L2 kinnistut kuni Loode tn 10 kinnistu piirini. Planeeritav ala piirneb põhjasuunast eramajade piirkonnaga, ida- ja läänesuunas kortermajade piirkondadega ning lõunasuunas üldkasutatava maa krundiga.  Detailplaneeringuga muudetakse kinnistu sihtotstarve üldkasutatavast maast ärimaaks. Tapa valla üldplaneeringu (Tapa vallavolikogu 29.09.2022 otsus nr 48) kohaselt on Loode tn 8 maaüksuse maakasutuse juhotstarbeks ärimaa. Tegemist on Tapa valla üldplaneeringu kohase detailplaneeringuga.  Detailplaneeringu koostamise eesmärgiks on määrata Loode tn 8 (registriosa nr 14844350, katastritunnus 79201:001:0166, sihtotstarve üldkasutatav maa 100%, pindala 5250 m2) kinnistule kauplusehoone rajamiseks ehitusõigus. Detailplaneeringuga soovitakse muuta hoonestamata kinnistu maa sihtotstarvet, määrata ehitusõigus, lahendada liikluskorraldus, haljastus ja heakord ning muud asjakohased ülesanded. [Tapa Vallavalitsus võttis detailplaneeringu vastu 19.11.2024 korraldusega nr 719.](https://adr.novian.ee/tapa_vald/dokument/6554130)  Sellele järgnenud detailplaneeringu avalik väljapanek toimus 13.01.2025 – 26.01.2025. Avaliku väljapaneku jooksul oli igal isikul õigus avaldada detailplaneeringu kohta arvamust. Avaliku väljapaneku jooksul ettepanekuid ei laekunud. Vastavalt planeerimisseaduse § 136 lõikele 2 avaliku arutelu ei korraldatud, kui avaliku väljapaneku kestel detailplaneeringu kohta kirjalikke arvamusi ei esitatud.  Detailplaneering esitati 03.04.2024 kirjaga nr 7-1/24/30-1 kooskõlastamiseks Transpordiametile, Riigi Kaitseinvesteeringute Keskusele ja Päästeametile. 03.10.2024 kirjaga nr 4-4/24/3930-2 andis kooskõlastuse Riigi Kaitseinvesteeringute Keskus, 07.10.2024 kirjaga nr 7.2-2/24/15631-2 andis kooskõlastuse Transpordiamet ning 04.11.2024 kirjaga nr 7.2-3.2/5864-3 andis planeeringule kooskõlastuse Päästeamet. 11.09.2024 kirjaga nr 7-1/24/31-1 esitati detailplaneering arvamuse andmiseks piirinaabritele. Arvamusi ja ettepanekuid ei esitatud.  Detailplaneeringu koostamise korraldaja on Tapa Vallavalitsus (aadress Pikk 15, Tapa linn, 45106 Tapa vald, Lääne-Virumaa). Detailplaneeringu kehtestaja on Tapa Vallavolikogu.  Detailplaneeringu koostas Tartu Arhitektuuribüroo (töö nr DP17524).  Arvestades eeltoodut ning võttes aluseks planeerimisseaduse § 139 lõike 1:   1. Kehtestada Tapa linnas asuva Loode tn 8 maaüksuse ja lähiala detailplaneering (lisa). 2. Detailplaneeringu kehtestamise teade avaldada:   2.1 14 päeva jooksul Ametlikes Teadaannetes ja Tapa valla veebilehel;  2.2 30 päeva jooksul ajalehes Virumaa Teataja.   1. Otsus jõustub teatavakstegemisest. | |
|  | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |
| --- | --- |
| Lisa: | Tapa Loode 8 DP |

|  |  |  |
| --- | --- | --- |
|  | | |
|  | | |
|  | | |
| Eelnõu ja seletuskirja koostaja | maakorraldaja Linda Kelu-Toome |
| Eelnõu esitaja ja ettekandja | maakorraldaja Linda Kelu-Toome |