|  |  |
| --- | --- |
|  | **EELNÕU** |
|  | 20.02.2025 nr [1-4/25/216](https://dhs.novian.ee/tapa_vald/faces/jsp/dashboards/container.jsp) |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Volituste andmine kontsessioonilepingu sõlmimiseks** |
|  |
| Aluseks võttes kohaliku omavalitsuse korralduse seaduse § 22 lg 1 p 8, Tapa Vallavolikogu 28.03.2018 määruse nr 12 „Tapa valla põhimäärus“ § 78 lg 1 ning volikogu 13.06.2024 otsuse nr 13 alusel läbi viidud riigihanke „Ujulaga spordi- ja vabaajakeskuse ehitustööde kontsessioon“ tulemused:   1. Volitada riigihanke „Ujulaga spordi- ja vabaajakeskuse ehitustööde kontsessioon“ kontsessioonilepingut, millega Tapa vald võtab 20 aastaks rahalise kohustuse summas ……..eurot (lisandub käibemaks) aastas, valla nimel sõlmima ja allkirjastama vallavolikogu esimees Maksim Butšenkov ja vallavanem Riho Tell. 2. Otsus jõustub teatavakstegemisest. | |
|  | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
| **Seletuskiri** | | |
| Tapa Vallavolikogu andis 13.06.2024 otsusega nr 13 vallavalitsusele volitused viia läbi riigihange „Ujulaga spordi- ja vabaajakeskuse ehitustööde kontsessioon“ ning anda nõusolek kontsessioonilepingu sõlmimiseks 20 aastaks.  Tapa Vallavalitsuse 02.10.2024 korraldusega nr 635 alustati kontsessioonilepingu sõlmimise menetlust „Tapa spordi- ja vabaajakeskuse ehitustööde kontsessioon“ ning kinnitati riigihanke alusdokumendid.  Taotluste esitamise tähtajaks 29. novembriks kell 12:00 esitas taotluse hankel osalemiseks:  AquaTapa OÜ (registrikood 17118778). Hankekomisjon kontrollis taotleja kõrvaldamise aluste puudumist ja vastavust kvalifitseerimistingimustele ning leidis, et taotleja vastab esitatud kvalifitseerimistingimustele. | | |
| Pakkumuse hind oli 1 198 200 EUR (KM-ta) ja 1 461 804 EUR (KM-ga) aastas, mis ületas eeldatavat maksumust (900 000 EUR KM-ga). Soovitud teenuste mahust (7500 ujula rajatundi) tulenevat proportsiooni järgides, kus Riigi Kaitseinvesteeringute Keskuse tarbitav teenuste maht moodustab ligikaudu 55% ja Tapa valla teenuste maht 45%, tooks vallale kohustuse 539 190 EUR (KM-ta) ja 657 812 EUR (KM-ga) aastas. Esitatud pakkumus ületas Tapa valla eeldatud teenuste mahu maksumust (400 000 EUR KM-ga).  Vastavalt Riigihangete seadusele (RHS § 141 lg 6) võib hankija  pidada kontsessioonilepingu sõlmimise menetluse käigus läbirääkimisi. Läbi ei räägita pakkumuste hindamise kriteeriumide ega läbiräägitavate tingimuste miinimumnõuete üle. Sellekohane info oli esitatud hanke avaldamise hetkel alusdokumendis koos õigusega pidada läbirääkimisi mitmes voorus.  Läbirääkimised toimusid ajavahemikul 14.01.2025 kuni 10.02.2025 Tapa valla, Riigi Kaitseinvesteeringute Keskuse ja AquaTapa OÜ esindajate vahel. Läbirääkimiste järgselt esitas AquaTapa OÜ korrigeeritud pakkumuse maksumusega ……… EUR, millele lisandub käibemaks. Võttes aluseks soovitud teenuste mahu proportsiooni (45%), on Tapa valla kohustus ………. EUR aastas, millele lisandub käibemaks. | | |
|  | | |
| Eelnõu ja seletuskirja koostaja |  |
| Eelnõu esitaja ja ettekandja | volikogu esimees Maksim Butšenkov,  vallavanem Riho Tell |